 rlo
                                        udskrift
                                             af
                         sø- & handelsrettens dombog
                                       ____________
                                        kendelse
afsagt den 11. september 2015.
b-260-15
s aps
(advokat niels e. valdal)
mod
x
indledning og påstande
denne sag drejer sig om konkurskarantæne i tilknytning til behandling af konkursboet efter
s aps.
i et processkrift modtaget i sø- og handelsretten den 7. juli 2015 har kurator nedlagt påstand
om, at x pålægges konkurskarantæne i tre år.
                                                   -2-
processkriftet er digitalt forkyndt for x, der den 14. juli 2015 har bekræftet at have modtaget
e-mail af 9. juli 2015 fra retten i sin e-boks, hvor processkriftet og rettens brev af samme dag
med bilag var vedhæftet. brevet indeholdt en svarfrist på 14 dage fra forkyndelsen. x har ik-
ke svaret på rettens henvendelser og har således hverken nedlagt en påstand eller anmodet
om mundtlig behandling. sagen er herefter behandlet på skriftligt grundlag.
oplysninger i sagen
s aps er ifølge en fuldstændig rapport fra erhvervsstyrelsen stiftet den 3. marts 2014 af sel-
skab1 (cvr: …) med en selskabskapital på 50.000 kr., der blev indbetalt kontant til kurs 100.
x har ifølge samme rapport siden den 3. marts 2014 og frem til den 16. oktober 2014 været
registreret som direktør i selskabet. selskabets formål var at drive virksomhed med rengø-
ring, samt enhver i forbindelse hermed stående virksomhed.
på baggrund af en konkursbegæring indgivet den 20. november 2014 blev s aps den … 2015
taget under konkursbehandling, og advokat niels. e. valdal blev samtidig udpeget som ku-
rator i konkursboet.
retten har den 9. juni 2015 taget kurators indstilling om at indlede konkurskarantænesag
mod x til følge.
om sagens omstændigheder i øvrigt fremgår af kurators processkrift blandt andet:
       ”selskabet - konkursen
       … den 16. oktober 2014 udtrådte x og p1 indtrådte som direktør. herefter var p1 registreret
       som direktør frem til afsigelsen af konkursdekret den … 201.
       …
       selskabet har drevet rengøringsvirksomhed med rengøring for fødevarebutikker.
       …
       selskabet blev taget under konkursbehandling den … 2015 på baggrund af en konkursbegæring
       indgivet af krifa som mandatar for p2 den 20. november 2014. ved mødet i skifteretten den …
       2015 gav p1 møde og forklarede, at selskabets drift ophørte i december 2014. retsbogen af den
       … 2015 fremlægges som bilag 3.
                                                  -3-
     grundlag for konkurskarantæne
     som anført indtrådte p1 som direktør i selskabet den 16. oktober 2014 og konkursdekretet blev
     afsagt den … 2015. fra selskabets stiftelse og indtil den 16. oktober 2014 var det p1’s far, x, der
     var registreret som direktør i selskabet.
     x har overfor kurator oplyst, at det fra selskabets stiftelse reelt var p1 der var selskabets direk-
     tør. endvidere har x oplyst, at han ikke har nærmere kendskab til selskabets økonomiske for-
     hold. x har således fungeret som ”stråmand” for p1 i den periode, hvor x har været registeret
     som direktør.
     der verserer også en sag angående konkurskarantæne mod p1.
     kurator har kontaktet x, p1, og selskabets revisor med henblik på at få udleveret selskabets
     regnskabs – og bogføringsmateriale. x oplyser, at han ikke er i besiddelse af nogen bilag m.v.,
     idet han ikke har haft noget at gøre med selskabets bogføring og regnskab. selskabets revisor
     oplyser, at han alene har været behjælpelig med udfærdigelse af fakturaer i e-conomic og ryk-
     kere til kunder. p1 har ikke reageret på kurators henvendelser.
     det har herefter ikke været muligt for kurator at få udleveret nogen [form] for bogførings- og
     regnskabsmateriale.
     der er i alt anmeldt krav i konkursboet for kr. 339.058,34, hvoraf skat har anmeldt kr.
     97.154,26 … .
     eneste aktiv registreret i konkursboet er saldoen på selskabets bankkonto, der ved afsigelsen af
     konkursdekretet udgjorde kr. 5.421,01.
     det har ikke været muligt for kurator at modtage yderligere oplysninger angående aktiverne i
     form af udestående fordringer og diverse mindre driftsmateriel som oplyst af p1 under mødet i
     skifteretten den … 2015, … .
     der er ikke foretaget nogen angivelser og afregninger af moms for selskabet. momsen indeholdt
     i skat´s anmeldelse er således foreløbig fastsat, … . selskabets r 75 oplysninger for indkomst-
     årene 2012 og 2013 fremlægges … . selskabets faktiske skyldige moms synes, at være højere end
     den foreløbigt fastsatte.
     af kontoudtog fra selskabets bankkonto i danske bank fremgår det, at der er en række kort-
     transaktioner med referencen ”x …. … der foreligger ikke bilagsdokumentation for, at de hæ-
     vede beløb er anvendt i forbindelse med selskabets virksomhed.
     endvidere er der fra bankkontoen foretaget en overførsel på kr. 190.000 den 28. juli 2014 med
     ”…” som reference, … . danske bank oplyser, at der er tale om en online overførsel til en konto
     i sparekassen sjælland. der foreligger ingen bilagsdokumentation for, at beløbet er anvendt i
     forbindelse med selskabets virksomhed.
     i øvrigt skal der bemærkes, at x den 3. maj 2010 stiftede selskabet selskab2, cvr.nr. …. den 7.
     juli 2010 indtrådte p1 som direktør i selskabet. selskab2 blev taget under konkursbehandling
     den 28. maj 2014.”
synspunkter
                                                     -4-
kurator har i sit processkrift til støtte for påstanden anført:
     ”sammenfattende gør kurator til støtte for den nedlagte påstand gældende
     at x som den registrerede direktør i selskabet i perioden 3. marts 2014 – 16. oktober 2014 har
     fungeret som stråmand og således er medansvarlig for den groft uforsvarlige forretningsførelse
     der har fundet sted,
     at selskabets direktør ikke har … overholdt sine forpligtelser i henhold til selskabslovens § 117,
     stk. 2 og § 118 for så vidt angår sikring af en forsvarlig organisation i selskabet, herunder at sik-
     re, at selskabets bogføring er sket under iagttagelse af gældende lovgivning, at formueforvalt-
     ningen er foregået på en betryggende måde, samt at selskabets kapitalredskab har været for-
     svarligt,
     at der ikke foreligger nogen form for regnskabs- og bogføringsmateriale for perioden fra selska-
     bets stiftelse til afsigelse af konkursdekretet herunder selskabets første regnskabsår (03.03.2014-
     31.12.2014),
     at der ikke er indberettet og afregnet moms for selskabet,
     at den af skat foreløbigt fastsatte moms er for lav i forhold til den omsætning der fremgår af
     kontoudtogene fra selskabets bankkonto,
     at der foreligger skyldig a-skat for selskabet,
     at korttransaktionerne og overførslen af kr. 190.000 den 28. juli 2014, som anført i kontoudtoge-
     ne fra selskabets bankkonto - uden dokumentation for, at beløbene er anvendt i virksomhedens
     drift - udgør et anpartshaverlån i strid med selskabsloven § 210,
     at der foreligger overtrædelse af bogføringslovens §§ 6-10 og § 14, idet der ikke foreligger nogen
     form for regnskabs– og bogføringsmateriale for hele den periode, hvor selskabet har drevet
     virksomhed,
     at selskabets kreditorer har lidt et ikke ubetydeligt tab,
     at der foreligger groft uforsvarlig forretningsførelse i selskabet og x – der har fungeret som
     stråmand for selskabets egentlige direktør, som følge af den groft uforsvarlige forretningsførel-
     se, er uegnet til at deltage i ledelsen af en erhvervsvirksomhed,
     at der ikke foreligger forhold der kan medføre, at det i henhold til konkursloven § 157, stk. 2 ik-
     ke er rimeligt at pålægge konkurskarantæne.”
sø- og handelsretten skal udtale:
s aps blev taget under konkursbehandling den … 2015 med fristdag den 20. november 2014,
og den relevante periode for bedømmelse af sagen, jf. konkurslovens § 157, stk. 1, er tiden ef-
                                                -5-
ter den 20. november 2013. der er i konkursboet anmeldt simpelt gæld på ca. 340.000 kr.,
hvoraf ca. 100.000 kr. vedrører en anmeldelse fra skat.
x var frem til den 16. oktober 2014 registreret som selskabets direktør, og retten lægger på
baggrund af kurators oplysninger til grund, at x har accepteret denne registrering. herefter
er x omfattet af konkurslovens § 157, stk. 1, uanset om det måtte være hans datter, p1, der
reelt var selskabets direktør.
retten lægger på baggrund af kontoudtog fra selskabets bankkonto i danske bank til grund,
at der i hele den for x relevante periode var talrige korttransaktioner med referencen ”x …”,
og at der den 28. juli 2014 er overført 190.000 kr. til en konto i sparekassen sjælland. retten
lægger videre på baggrund af kurators oplysninger til grund, at der ikke foreligger bogfø-
rings- og regnskabsmateriale for selskabet, og at der for disse transaktioner derfor ikke fore-
ligger bilagsdokumentation for, at beløbene er anvendt i forbindelse med udøvelse af selska-
bets virksomhed.
på denne baggrund og da x overlod den daglige ledelse til sin datter p1 uden samtidig at fø-
re tilstrækkeligt tilsyn med hende og dermed undlod at sikre en forsvarlig bogføring og op-
bevaring af bilag i relation til disse samt at undlade at udarbejde og indlevere momsregn-
skab finder retten, at x har gjort sig skyldig i groft uforsvarlig forretningsførelse, og at han
derfor fremover er uegnet til at deltage i ledelsen af en erhvervsvirksomhed.
herefter, og under hensyn til hans handlemåde og omstændighederne i øvrigt, finder retten,
at det er rimeligt at pålægge x konkurskarantæne, jf. konkurslovens § 157, stk. 1 og 2.
den pålagte karantæne løber i tre år, jf. konkurslovens § 158, stk. 1, og regnes fra det tids-
punkt, hvor kendelsen er endelig.
                                       derfor bestemmes:
x pålægges konkurskarantæne i tre år.
                                                -6-
x betaler inden 14 dage fra dato til statskassen sagens omkostninger med 12.500 kr.
                                      lise krüger andersen
                                              (sign.)
                                           ___ ___ ___
                                udskriftens rigtighed bekræftes
                         sø- og handelsretten, den 14. september 2015
